gl gl fr gl en gl gl gl sv gl gl nb gl en es gl uk gl gl es gl es gl es gl gl gl gl gl gl es gl gl gl gl gl gl es gl gl en gl gl gl gl gl gl gl gl gl gl it gl gl gl vi gl gl gl pt gl ceb lt gl fr gl gl gl gl es gl gl gl gl gl gl es gl gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr gl gl es gl gl gl gl gl gl fr gl en gl gl gl sv gl gl nb gl en es gl uk gl gl gl de de es gl es gl es es gl it lt gl gl gl es gl pt it it en es pt pt
Edicións Xerais | Culturalia GZ
Andanzas do Suso de Lameliña
Convocatoria do VI Premio “Agustín Fernández Paz” de Narrativa Infantil e Xuvenil pola Igualdade
O Instituto de Estudos Chairegos, o Concello de Vilalba e Edicións Xerais de Galicia convocan o VI Premio “Agustín Fernández Paz” de Literatura Infantil e Xuvenil pola Igualdade.
Lois Pérez gaña o V Premio Agustín Fernández Paz de Narrativa Infantil e Xuvenil pola Igualdade coa obra A GRUTA DA TORRE
O xurado salienta da obra gañadora o interese da trama que se desenvolve no verán de 1990 en Ribadeo en espazos recoñecibles así como polo seu carácter como historia de formación protagonizada por un grupo diverso de rapaces e rapazas que emprenden unha viaxe de descuberta seguindo o fío das viaxes nos libros e na memoria. Escrita con mestría, empregando diversos recursos e rexistros, a novela mantén un pulso narrativo que non decae.
Velaquí a acta do xurado.
*Fotografía do Lois Pérez tomado do Centro de Documentación da AELG
*Autoría da fotografía: Distrito Xermar (2017)
Acto de entrega do IV Premio AGUSTÍN FERNÁNDEZ PAZ de Narrativa Infantil e Xuvenil pola Igualdade
por martinho | Oct 14, 2021 | Autores/as, Creación, Literaria, Novas, Xeral
O sábado 23 de outubro de 2021, ás 20:00 horas, no Auditorio Municipal de Vilalba, celebrarase o acto de entrega do IV Premio Agustín Fernández Paz de narrativa infantil e xuvenil pola igualdade a Iria Misa, gañadora do mesmo polo seu libro A CIDADE DO ÁTOMO.
Véxase nota informativa de dito evento literario.
Convocatoria do V Premio AGUSTÍN FERNÁNDEZ PAZ de Narrativa Infantil e Xuvenil pola Igualdade
por martinho | Abr 23, 2021 | Autores/as, Creación, Literaria, Novas, Xeral
CONVOCATORIA DO V PREMIO AGUSTÍN FERNÁNDEZ PAZ DE NARRATIVA INFANTIL E XUVENIL POLA IGUALDADE
O INSTITUTO DE ESTUDOS CHAIREGOS, O CONCELLO DE VILALBA E EDICIÓNS XERAIS DE GALICIA convocan o V Premio AGUSTÍN FERNÁNDEZ PAZ de narrativa infantil e xuvenil pola igualdade, de acordo ás seguintes
Poderán participar todas as persoas de calquera nacionalidade e idade que presenten narracións inéditas en lingua galega, dirixidas ao público infantil e xuvenil, cunha temática vencellada ao compromiso pola igualdade de xénero, raza, nacionalidade…
Establécese un premio único e indivisible, dotado con 3.000 euros. Esta cantidade está suxeita ás retencións legais que lle sexan aplicables segundo a lexislación vixente.
A obra premiada será publicada por Edicións Xerais de Galicia, que se reserva os dereitos de edición da obra premiada nos 1.500 primeiros exemplares. Entregaránselle ao/á gañador/a 30 exemplares.
A obra terá unha extensión libre e presentarase encadernada, por cuadriplicado, en papel impreso polas dúas caras, tamaño DIN A4. Presentarase baixo o sistema de plica, polo que se enviará cun sobre á parte; no exterior do sobre figurará só o lema e no interior incluirase o título da obra, o lema, unha copia do NIF do/a autor/a, o enderezo, teléfono de contacto e correo electrónico.
O prazo de presentación de orixinais comezará o 23 de abril de 2021, Día Internacional do Libro e prolongarase até o día 12 de xullo de 2021 (cuarto cabodano de Agustín Fernández Paz).
O xurado estará formado por tres persoas de recoñecido prestixio cultural. Emitirá o ditame, que será inapelable, na última semana do mes de outubro de 2021. O xurado poderá declarar o premio deserto.
A entrega do premio terá lugar nun acto do que se dará conta oportunamente.
Os orixinais remitiranse a:
V Premio AGUSTÍN FERNÁNDEZ PAZ de narrativa infantil e xuvenil pola igualdade
INSTITUTO DE ESTUDOS CHAIREGOS
Praza de Suso Gayoso, 1 (Casa da Cultura)
Apartado de Correos , nº 39
Os orixinais non premiados poderán recollelos os/as respectivos/as autores/as no local do Instituto de Estudos Chairegos (Casa da Cultura de Vilalba) durante un período máximo dun mes despois do ditame do premio. Os que non se recollan nese prazo serán destruídos.
A participación nesta convocatoria supón a total aceptación destas bases.
Descargar Díptico e Bases
Iria Misa Peralba gañadora do IV Premio Agustín Fernández Paz de Narrativa Infantil e Xuvenil pola Igualdade
por martinho | Oct 31, 2020 | Autores/as, Creación, Literaria, Novas, Xeral
Este venres 30 de outubro, ás 18 horas, reuniuse, de maneira telemática dada a situación sanitaria derivada da pandemia, o Xurado do IV Premio Agustín Fernández Paz de narrativa infantil e xuvenil pola Igualdade, convocado polo Instituto de Estudos Chairegos, o Concello de Vilalba e Edicións Xerais de Galicia, e formado por Dª Antía Yáñez Rodríguez, D. Manuel Bragado Rodríguez e Dª. María Xesús Fernández Fernández. Unha vez rematada a reunión emiten o seguinte DITAME:
O Xurado acorda, por unanimidade, outorgar o IV Premio Agustín Fernández Paz de narrativa infantil e xuvenil pola igualdade á obra titulada A CIDADE DO ÁTOMO presentada baixo o lema ou seudónimo de A MÁSCARA.
Unha vez aberta a plica, resultou ser o/a seu/súa autor/a IRIA MISA PERALBA.
O xurado salienta a alta calidade media das obras presentadas e recomenda tamén apublicación dos orixinais baixo os lemas «Monadas cuánticas», «Bartolina Sisa» e «Vega». Respecto a obra gañadora, «A cidade do átomo» destaca a orixinalidade do
tratamento do tema, a paisaxe abandonada da cidade ucraína de Prípiat, tras o accidente o 27 de abril de 1986 da central nuclear de Chernóbil. Destaca ademais a nivel estilístico a alta calidade da lingua empregada, así como a amenidade dun relato no que se mesturan textualidades diversas. «A cidade do átomo», dirixido a un público infantil, pode interesar sen dúbida ao lector ou lectora de calquera idade, amolando que é posible conocer outras realidades dende a nosa lingua e ampliando así o horizonte temático da nosa LIX.
Acceso ao comunicado do ditame do xurado.
« Entradas más antiguas
No hay próximos eventos actualmente.
Camiño Escena Norte bota o pano en Santiago co espectáculo infantil ‘El secreto de Julio Verne’
O humor e a memoria fían a programación da segunda fin de semana do FIOT31
Proxección da película MALENCOLÍA no Auditorio Municipal de Vilalba
‘Papagena’, a ópera electrónica en galego dirixida por ButacaZero, chega a Caldas de Reis este domingo 9 de outubro
O Camiño Escena Norte bota o pano esta fin de semana con cinco funcións en Ames, Carballo, Vilalba, Viveiro e Santiago de Compostela
Andanzas do Suso de Lameliña
Asociación Cultural Avelino Díaz
Asociación Galega Do Xogo Popular e Tradicional
Caderno De Campo De Antonio Reigosa